10. ΠΡΟΕΔΡΙΚΟ ΔΙΑΤΑΓΜΑ υπ΄αριθ.370 της 8/16 Ιουν.1989 (ΦΕΚ Α΄165) Οργάνωση των Υπηρεσιών Ισότητας των Φύλων των Νομαρχιών. ΄Εχοντες υπόψη: 1.Τις διατάξεις της παρ.3 του άρθρ.22 του Νόμ.1735/1987 «Προσλήψεις στο δημόσιο Τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις» (ΦΕΚ 195/Α΄). 2.Την παρ.5 του άρθρ. 24 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137/ Α΄). 3.Την αριθ. ΓΥ/5553/ΦΕΚ 862Β΄/30.11.1988 απόφαση του Πρωθυπουργού και του Υπουργού Προεδρίας της Κυβέρνησης «ανάθεση αρμοδιοτήτων στην Υφυπουργό Προεδρίας της Κυβέρνησης». 4.Την αριθ. 806/1988 γνωμοδότηση του Συμβουλίου της Επικρατείας, μετά από πρόταση των υπουργών Εσωτερικών, Οικονομικών και της Υφυπουργού Προεδρίας της Κυβέρνησης, αποφασίζουμε: ΄Αρθρ.1.-1.Σε κάθε Νομαρχία συνιστάται τμήμα Ισότητας των Φύλων. 2.Το τμήμα Ισότητας των Φύλων των Νομαρχιών Δωδεκανήσου, Κυκλάδων, Λέσβου και Πειραιώς συγκροτείται και από Γραφεία Ισότητας των Φύλων ως εξής: α.Το τμήμα Ισότητας των Φύλων της Νομαρχίας Δωδεκανήσου, από τα γραφεία Καλύμνου, Καρπάθου, Κω. β.Το Τμήμα Ισότητας των Φύλων της Νομαρχίας Κυκλάδων, από τα γραφεία: ΄Ανδρου, Θήρας, Μήλου, Νάξου. γ.Το Τμήμα Ισότητας των Φύλων της Νομαρχίας Λέσβου, από το γραφείο Λήμνου. δ.Το Τμήμα Ισότητας των Φύλων της Νομαρχίας Πειραιώς από το γραφείο Κυθήρων. 3.Η χωρική αρμοδιότητα των Γραφείων Ισότητας των Φύλων της προηγούμενης παραγράφου εκτείνεται στις οικείες κατά περίπτωση επαρχίες. Αρμοδιότητες ΄Αρθρ.2.-1.Στις αρμοδιότητες του τμήματος Ισότητας των Φύλων περιλαμβάνονται τα ακόλουθα θέματα: Η έκφραση της πολιτικής και η υλοποίηση των αποφάσεων της Γενικής Γραμματείας Ισότητας των Φύλων σε επαρχιακό επίπεδο. Η συνεργασία και η στήριξη διοικητικά της Νομαρχιακής Επιτροπής Ισότητας (ΝΕΙ) για την προώθηση της νομικής και ουσιαστικής Ισότητας των Φύλων σε όλους τους τομείς (πολιτικό, οικονομικό, πολιτιστικό, κοινωνικό) σε τοπικό επίπεδο. 2.Στις αρμοδιότητες των Γραφείων Ισότητας των Φύλων περιλαμβάνονται τα ακόλουθα θέματα: Η έκφραση της πολιτικής και η υλοποίηση των αποφάσεων της Γενικής Γραμματείας Ισότητας των Φύλων σε επαρχιακό επίπεδο. Η συνεργασία και η στήριξη διοικητικά της Επαρχιακής Επιτροπής Ισότητας (ΕΕΙ) για την προώθηση της νομικής και ουσιαστικής ισότητας των Φύλων σε όλους τους τομείς (πολιτικό,οικονομικό, πολιτιστικό, κοινωνικό σε τοπικό επίπεδο.) Επιτροπές Ισότητας ΄Αρθρ.3.-1.Σε κάθε Τμήμα και Γραφείο Ισότητας των Φύλων λειτουργούν αντίστοιχα Νομαρχιακή Επιτροπή Ισότητας (ΝΕΙ) και Επαρχιακή Επιτροπή Ισότητας (ΕΕΙ). Οι Επιτροπές αυτές αποτελούνται από: α.Τον προϊστάμενο του Τμήματος Ισότητας των Φύλων για την Νομαρχιακή Επιτροπή Ισότητας και τον προϊστάμενο του αντίστοιχου Γραφείου για κάθε Επαρχιακή Επιτροπή Ισότητας. β.΄Εναν εκπρόσωπο κάθε μιας από τις τρεις (3) μεγαλύτερες μαζικές σε μέλη αλλά και δραστηριότητες γυναικείες οργανώσεις του νομού ή της επαρχίας αντίστοιχα. γ.΄Εναν (1) εκπρόσωπο της Νομαρχιακής Επιτροπής Λαϊκής Επιμόρφωσης (ΝΕΛΕ). δ.΄Εναν (1) εκπρόσωπο του Εργατικού Κέντρου της έδρας της Νομαρχίας ή Επαρχίας αντίστοιχα. ε.΄Εναν (1) εκπρόσωπο της ΄Ενωσης Γεωργικών ή Αγροτικών Συνεταιρισμών του Νομού ή της Επαρχίας αντίστοιχα που έχει τα περισσότερα μέλη. στ.΄Εναν (1) εκπρόσωπο της Νομαρχιακής Επιτροπής Παιδείας (ΝΕΠ). ζ.΄Εναν(1) εκπρόσωπο της Τοπικής ΄Ενωσης Δήμων και Κοινοτήτων. Οι εκπρόσωποι ορίζονται με τους αναπληρωτές τους. Οι Επιτροπές Ισότητας μπορούν να διευρυνθούν κατά ένα (1) έως 3 ακόμη μέλη με εκπροσώπους άλλων φορέων (Επιστημονικούς ή Επαγγελματικούς Συλλόγους και Επιμελητήρια κ.α.) ανάλογα με τις τοπικές συνθήκες και κατά την κρίση και απόφαση του Νομάρχη ή του Επάρχου αντίστοιχα. 2.Η θητεία των μελών των Επιτροπών Ισότητας είναι διετής. Τα μέλη (τακτικά και αναπληρωματικά) των Επιτροπών αυτών, υποδεικνύονται από τις Οργανώσεις, τους Φορείς, ή τις υπηρεσίες στις οποίες ανήκουν, με την ιδιότητα του εκπροσώπου αυτών. Κατά την διάρκεια της θητείας, ο φορέας, η οργάνωση ή η υπηρεσία, μπορεί να αντικαταστήσει τον εκπρόσωπό του. Η θητεία του νέου εκπροσώπου διαρκεί, μέχρι το τέλος της αρχικής διετίας. Μέλος που εξήντλησε τη θητεία του μπορεί να διορισθεί εκ νέου. 3.Οι Νομαρχιακές Επιτροπές Ισότητας καθώς και οι Επαρχιακές Επιτροπές ισότητας συγκροτούνται νόμιμα με απόφαση του Νομάρχη ή του Επάρχου αντίστοιχα από τους εκπροσώπους που ορίζονται από τους αντίστοιχους φορείς μέσα σε ένα μήνα από τη σχετική πρόσκληση του Νομάρχη ή του Επάρχου. (Μετά τη σελ. 52,206(α) Σελ. 52,207) Τεύχος ΙΒ-3-1 Σελ.7 Ισότητα των δύο φύλων 1.Γ.στ.10 Η απόφαση συγκρότησις τοιχοκολείται στο υπηρεσιακό κατάστημα του νομού ή του Επαρχείου. Συμπληρωματική απόφαση με ορισμό εκπροσώπων των φορέων της παρ. 1 αυτού του άρθρου, που δεν είχαν περιληφθεί στην πρώτη συγκρότηση ή αντικαταστάθηκαν μεταγενέστερα από τους φορείς, ή τις υπηρεσίες του εκπροσώπου είναι δυνατή. 4.Πρόεδρος κάθε Επιτροπής Ισότητας εκλέγεται με ψηφοφορία των μελών ένα από τα μέλη της Επιτροπής. Ο Πρόεδρος καταρτίζει την ημερήσια διάταξη των συνεδριάσεων, συγκαλεί την Νομαρχιακή Επιτροπή Ισότητας ή την Επαρχιακή Επιτροπή Ισότητας αντίστοιχα είτε με δικιά του πρωτοβουλία, είτε ύστερα από αίτηση των μισών από τα μέλη, που έχουν οριστεί, διευθύνει τις συνεδριάσεις, μεριμνά για την εκτέλεση των αποφάσεων και υπογράφει τα έγγραφα της Επιτροπής. 5.Η Νομαρχιακή Επιτροπή Ισότητας και η Επαρχιακή Επιτροπή Ισότητας συνεδριάζει ύστερα από έγγραφη πρόσκληση του Προέδρου της τακτικά μια φορά το μήνα, και έκτακτα, όταν υπάρχει ανάγκη. ΄Εκτακτη συνεδρίαση μπορεί να ζητηθεί και από τα μισά μέλη της επιτροπής που έχουν ήδη οριστεί.  Η έγκριση των προγραμμάτων γίνεται στις συνεδριάσεις των μηνών, Μαρτίου και Σεπτεμβρίου, εκτός από τις μεμονωμένες εκδηλώσεις που μπορεί να εγκρίνονται σε κάθε τακτική ή έκτακτη συνεδρίαση. Τα αναπληρωματικά μέλη αντικαθιστούν τα τακτικά που κωλύονται απουσιάζουν ή λείπουν μέχρι του διορισμού νέων τακτικών μελών. Εφόσον ένα μέλος απουσιάζει σε περισσότερες από τρεις συνεχείς τακτικές συνεδριάσεις εκπίπτει της θέσης του. Απαρτία υπάρχει όταν παρευρίσκονται τουλάχιστον τα μισά συν ένα μέλη από αυτά που έχουν οριστεί. Οι συνεδριάσεις των επιτροπών Ισότητας είναι κλειστές, είναι όμως δυνατόν να είναι και ανοικτές στο κοινό εφόσον αποφασίζει για αυτό η πλειοψηφία των παρόντων μελών. Στις συνεδριάσεις μπορούν να κληθούν συμβουλευτικά και άλλα πρόσωπα. Οι αποφάσεις λαμβάνονται με φανερή ψηφοφορία και με την πλειοψηφία των παρόντων μελών σε απαρτία. Σε περίπτωση ισοψηφίας η ψηφοφορία επαναλαμβάνεται άλλη μία φορά. Σε περίπτωση νέας ισοψηφίας επικρατεί η ψήφος του Προέδρου. Σε κάθε συνεδρίαση τηρούνται πρακτικά στα οποία διατυπώνονται οι απόψεις και οι αποφάσεις και που υπογράφονται από όλα τα παρόντα μέλη. Χρέη γραμματέα κάθε Επιτροπής Ισότητας κατά τη διάρκεια των συνεδριάσεων εκτελεί διοικητικός υπάλληλος της Νομαρχίας ή του Επαρχείου αντίστοιχα με απόφαση του οικείου Νομάρχη ή Επάρχου. Σελ. 52,208 Τεύχος ΙΒ-3-1 Σελ.8 6.Στην αρμοδιότητα των Νομαρχιακών Επιτροπών Ισότητας καθώς και των επαρχιακών Επιτροπών Ισότητας ανήκει: α.Η εισήγηση προτάσεων στην Γενική Γραμματεία Ισότητας των Φύλων, στο Νομαρχιακό Συμβούλιο ή Επαρχιακό Συμβούλιο αντίστοιχα, και σε άλλα αποφασιστικής σημασίας τοπικά όργανα καθώς και η προώθηση με κάθε πρόσφορο μέσο σε επίπεδο Νομού ή Επαρχίας αντίστοιχα του γενικότερου στόχου για την πραγματοποίηση της νομικής και ουσιαστικής ισότητας των δύο Φύλων σε όλους τους τομείς. β.Η ευαισθητοποίηση ενημέρωση και πληροφόρηση των πολιτών του Νομού ή της Επαρχίας αντίστοιχα  στο ζήτημα της ισότητας των δύο φύλων με διοργάνωση εκδηλώσεων, ελεύθερων συζητήσεων, συνεδρίων, σεμιναρίων, επιμορφωτικών προγραμμάτων μέτρων θετικής δράσης. γ.Ο εντοπισμός και η προσπάθεια εξεύρεσης και προώθησης λύσεων για τα προβλήματα που προκύπτουν σε τοπικό επίπεδο από διακρίσεις που γίνονται σε βάρος του ενός φύλου στον τομέα της εργασίας, της παιδείας, της εκπαίδευσης, των οικογενειακών σχέσεων, της υγείας, της κοινωνικής ασφάλισης. δ.Η επιδίωξη μόνιμης και στενής συνεργασίας για κάθε σχετικό θέμα με τον Οργανισμό Τοπικής Αυτοδιοίκησης σε όλους τους βαθμούς με τις τοπικές συνδικαλιστικές και συνεταιριστικές οργανώσεις, τα σωματεία, τους συλλόγους, τις γυναικείες οργανώσεις και τους μαζικούς φορείς του νομού ή της επαρχίας. ε.Η προσπάθεια ένταξης του γυναικείου εργατικού δυναμικού στο οικονομικό και κοινωνικό αναπτυξιακό πρόγραμμα του Νομού ή της Επαρχίας. Προσωπικό – Προϊστάμενοι ΄Αρθρ.4.-1.Η οργανική σύνθεση των θέσεων του προσωπικού ορίζεται ως εξής: Από μία (1) θέση του κλάδου ΠΕ Κοινωνικός ή του κλάδου ΤΕ Κοινωνικός, σε κάθε Τμήμα Ισότητας των Φύλων και σε κάθε Γραφείο Ισότητας των Φύλων, τροποποιούμενων των διατάξεων των τελευταίων εδαφίων των περιπτ.Αδ΄και Βστ΄της παρ.1 του άρθρ.28 του Π.Δ.320/1988 «Οργανισμός Υπηρεσιών του Υπουργείου Προεδρίας της Κυβέρνησης» (ΦΕΚ 149/Α), για την τοποθέτηση υπαλλήλων των κλάδων ΠΕ Κοινωνικός και ΤΕ Κοινωνικός σε Νομαρχίες και Επαρχεία αντίστοιχα. 2.Προϊστάμενοι των Τμημάτων Ισότητας των Φύλων και των Γραφείων Ισότητας των Φύλων ορίζονται υπάλληλοι των κλάδων ΠΕ Κοινωνικός ή ΤΕ Κοινωνικός. 1.Γ.στ.10 Ισότητα των δύο φύλων 